на продажбите на сходния продукт през 2019 г., както и на географското местоположение на производителите на сходния продукт. Тази извадка се състоеше от трима производители от Съюза. Включените в извадката производители от Съюза представляваха 17,5 % от приблизителните общи производствени обеми на сходния продукт в Съюза и също така осигуряваха добро географско разпределение. Комисията прикани заинтересованите страни да представят коментари по временната извадка. Не бяха получени коментари в определения 7-дневен срок от уведомлението за временната извадка от производители от Съюза.
 1.7.2. Изготвяне на извадка от вносители
 (20)
 За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от несвързаните вносители да предоставят информацията, посочена в известието за започване.
 (21)
 Само един несвързан вносител, Shell Trading Rotterdam BV, предостави поисканата информация и поради това Комисията реши, че не е необходимо изготвяне на извадка.
 1.7.3. Изготвяне на извадка от производители износители
 (22)
 За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от всички известни производители износители в САЩ да предоставят информацията, посочена в известието за започване. Освен това Комисията се обърна към органите на засегнатата държава с молба да посочат и/или да се свържат с други евентуални производители износители, които е възможно да проявят интерес към участие в разследването.
 (23)
 При започването на процедурата копие от въпросниците бе предоставено в досието, което е на разположение на заинтересованите страни за справка, и на уебсайта на ГД „Търговия“.
 (24)
 Трима производители износители в САЩ се отзоваха и изразиха готовност да съдействат на Комисията при разследването. С оглед на малкия брой Комисията реши, че не е необходимо изготвяне на извадка. Съответно и трите дружества, които се отзоваха, бяха приканени да попълнят въпросник и да го изпратят на Комисията в определения срок.
 1.8. Неоказване на съдействие от страна на засегнатата държава
 (25)
 На 15 октомври 2020 г. едно от тези три дружества информира Комисията с електронно писмо, че повече няма да оказва съдействие. Освен това нито едно от другите две дружества не предостави поисканата информация в рамките на изисквания срок чрез попълване и изпращане на въпросника.
 (26)
 На 10 ноември 2020 г. Комисията изпрати писмо, с което уведоми и трите дружества за намерението си да приложи член 18 от основния регламент и да направи констатациите си по разследването въз основа на наличните факти. Органите на САЩ също бяха уведомени за това намерение. Крайният срок за представяне на коментари по писмото бе 17 ноември 2020 г. Не бяха получени коментари.
 (27)
 Тъй като нито един от тримата производители износители в САЩ не оказа съдействие при разследването в рамките на преглед с оглед изтичане на срока на действие на мерките, бе решено да се приложат разпоредбите на член 18 от основния регламент и констатациите да се основат на наличните факти.
 1.9. Въпросници
 (28)
 При започването на процедурата копие от въпросниците бе предоставено в досието, което е на разположение на заинтересованите страни за справка, и на уебсайта на ГД „Търговия“.
